
(A\ vrj) ^^Lu)!\ ^clii 

ANG TATLONG USOOL 
AT ANG MGA KATIBAYAN NITO 

Ni Shaykhul-Islam Muhammad bin ‘Abdul-Wahhaab 
(kaawaan siya ni Allah) 


Ipinaliwanag ni 

Sheikh Abdul Muhsin Al-Qasim4ii' 
Imam at Khateeb ng Masjid An-Nabawi 


Sa kanyang aklaf na 

Tayseerul Wusool lla Sharhi Thalaathatil Usool 


Isinalin sa Wikang Filipino ni 

Abu Muwahhid Lut Gilman 


MODULE 8 


ANG TATLONG PUNDASYON NG PANANAMPALATAYA 


MODULE 8 


Page 1 


At ang mga uri ng pagsamba na ipinag-utos ni Allah 

ay ang Islaam, Imaan, at Ihsaan. 


Kabilang din dito ang Du'aa, Khawf, Rajaa, 


Tawakkul, Raghbah, Rahbah, Khushoo', Khashyah, 
Inaabah, Isti'aanah, Isti'aadhah, Istighaathah, 

Dhab'h, Nadhr at iba pang mga uri ng mga 
pagsamba na ipinag-utos ni Allah. 

Ang lahat ng ito ay kay Allaah, Siyang kataas- 
taasan. 

Ang katibayan ay ang Kanyang sinabi. 

"At ang mga Masjid ay tanging kay Allah, kaya't 
huwag kayong manalangin sa iba bilang kahati ni 
Allah" 

Kaya't sinomang mag-ukol ng alinman dito sa iba 
liban kay Allah, siya ay Mushrik at Kaafir. 

Ang katibayan ay ang Kanyang sinabi, 

"At sinoman ang manalangin (o sumamba) sa iba 
pang diyos maliban kay Allah, na wala naman siyang 
katibayan para dito, kung gayon, ang paghahatol sa 
kanya ay tanging sa kanyang Panginoon. 
Katotohanang hindi magtatagumpay ang mga Kaafir 
(hindi sumasampalataya)." 

At ang mga uri ng pagsamba na ipinag-utos ni Allah ay ang Islaam, Imaan, at Ihsaan 

Kabilang sa pabor ni Allah sa Kanyang mga alipin ay ang pagtatalaga Niya para sa kanila ng iba't ibang uri ng 
pagsamba na daan upang sila ay mapalapit sa Kanya. Hindi nalalaman ng isang tao kung alinman dito ang maaaring 
maging dahilan ng pagpasok niya sa Paraiso. Sinabi ni Imam ibnul-Qayyim (kaawaan nawa siya ni Allah), "Sinomang 
(magsagawa ng) ibat-ibang mga gawaing kalugod-lugod at kamahal-mahal (kay Allah) sa tahanang ito (sa mundo), 
iba't iba rin ang tamis at kasarapan (na kanyang matatamasa) sa tahanang yaon (sa kabilang buhay). Dadami yaon 
ayon sa dami ng kanyang mga gawain dito. Ang pagdaragdag ng kanyang kasayahan at kasarapan doon ay 
nakadepende sa pagdaragdag niya ng mga (mabubuting) gawain dito. Tunay/katotohanan nagtalaga si Allah para 
sa bawat gawaing kamahal-mahal at kamuhi-muhi sa kanya ng idinudulot nitong epekto, gantimapala, kasarapan 
at paghihirap na partikular (para dito) at hindi magkakatulad ng gantimapala o epekto ng bawat gawain. Ito ang 
dahilan kung kayat nagkakaiba ang kasiyahan ng mga mananahan sa Paraiso at ang paghihirap ng mga 
mananahan sa Impyerno. Nagkakaiba ang mga kabutihan at kaparusahan doon. Iba-iba ang kabutihan at 
kaparusahan na naroroon." 

Mas tumataas ang antas ng isang alipin sa kanyang Panginoon kapag dinaragdagan niya ang pagsamba sa 
Kanya. Sinabi ni Shaykhul-Islam ibnu Taymiyyah (kaawaan nawa siya ni Allah), "Ang kaganapan ng mga nilalang ay 
nasa pagtupad nila sa kanilang pagiging alipin kay Allah. Sa tuwing dinaragdagan ng alipin ang pagpapatupad ng 
pagsamba ay nadaragdagan din ang kanyang kaganapan at tumataas ang kanyang antas." 

Nang matapos bigyan ng linaw at maipaliwanag ng may-akda na ang obligasyon ay si Allah lamang ang 
sambahin, nagbigay siya ng mga uri ng pagsamba. At ang mga uri ng pagsamba na ipinag-utos ni Allah sa Kanyang mga 
alipin— na sa pamamagitan ng mga ito ay masasamba mo Siya— ay napakarami. Nagbanggit ang may-akda (kaawaan 
nawa siya ni Allah) ng labing-pito bilang halimbawa. Sinabi niya, ang Islaam, Imaan at Ihsaan, ang tatlong ito ang 
pinakamatataas na antas ng pananampalataya at pinaka-importante sa mga uri ng pagsamba— kaya dito sinimulan ng 
may-akda. Mula sa mga haligi ng Islaam tulad ng Salah (pagdarasal) at Siyaam (pag-aayuno) ay mga uri ng pagsamba. 
Gayundin ang Imaan, sa pamamagitan ng mga lihim na gawain gaya ng paniniwala kay Allah, sa Kanyang mga anghel, 
mga kasulatan, mga propeta, sa Huling Araw at ang paniniwala sa Qadar (pagtatakda ni Allah) mabuti man o masama. 
Pati ang pagkatakot, pagmamahal, pag-asa at iba pa. Ang bawat nakakabit sa mga puso ay pasok din sa pagsamba, 
bagkus ito ang pinakamataas at pinakadakilang uri ng pagsamba. 

Ang antas ng Islaam ang pinaka-malawak sa nasasaklawan ng Deen. Sinusundan ito ng antas ng Imaan na siyang 
mas maliit ang nasasakupan kaysa sa lebel ng Islam. At pagkatapos ay ang hangganan ng Ihsaan na mas makipot pa sa 
dalawang nauna. Ang mga nakakapasok sa hangganan ng Ihsaan ay kakaunti mula sa mga alipin ni Allah. Ito ay antas na 
dalisay at napakataas, walang nagtatamo nito maliban sa mga pinili ni Allah. Sinabi ni Shaykhul-Islam ibnu Taymiyyah 
(kaawaan nawa siya ni Allah), "Ang mga kalagayan at mga gawain ng mga puso gaya ng pagmamahal kay Allah at sa 
Kanyang Sugo, pagkatakot kay Allah, pagtitiwala sa Kanya, pagtitiis sa Kanyang hatol, pagpapasalamat, 
pagbabalik-loob, o pagiging dalisay ng mga gawain para sa Kanya, nagkakahigitan ang mga tao dito at walang 
nakaka-alam sa mga sukat o antas nito maliban si Allah (ang Kapangyarihan at Kadakilaan ay sa Kanya)." 

Kabilang din dito ang Du'aa, Khawf, Rajaa, Tawakkul, Raghbah, Rahbah, Khushoo', Khashyah, Inaabah, Isti'aanah, 
Isti'aadhah, Istighaathah, Dhab'h, Nadhr at iba pang mga uri ng mga pagsamba na ipinag-utos ni Allah. 

Kabilang din dito sa mga pagsambang ipinag-utos ni Allah ay ang Du’aa (Panalangin)at paghingi sa Kanya ng 
mga pangangailangan, Khawf (Pagkatakot) sa Kanya at Rajaa (Pag-asa) o paghahangad ng anumang mula kay Allah. Ang 
Tawakkul (Pagtitiwala) o ang pagsasalalay sa Kanya ng mga bagay/kaganapan, ang Raghbah (Pagnanais) sa 
(gantimpalang mula sa) Kanya at Rahbah (Kaba) sa Kanya (ng kaparusahan). Ang Khushoo' (Kababaang-loob) para sa 
Kanya, ang Khashyah (Pangamba) sa (sa Kanyang Galit) at Inaabah (Tuluyang paghingi ng tawad) at pagbabalik-loob sa 
Kanya. Ang Isti'aanah (Paghingi ng tulong) ay marapat na sa Kanya, ang Isti'aadhah (Pagpapakupkop/Paghingi ng 
proteksyon), at Istighaathah (Pagsusumamo) sa Kanya. Ang Dhab'h (Pagkatay) ay alang-alang lamang sa Kanya at ang 
hindi pagsasagawa ng Nadhr (Panata) para sa iba. At iba pang mga uri ng mga pagsamba na ipinag-utos ni Allah, gaya 
ng pagiging mabuti sa mga magulang, pagdurugtong ng ugnayan ng sinapupunan (pagiging mabuti sa mga kamag-anak), 
pagiging mabait sa mga bisita, mabuting pag-uugali at ang bawat minamahal o kinalulugdan ni Allah mula sa mga salita 
at gawain, ito man ay lantad o lihim— ito ay maituturing na pagsamba. Sinabi ni Shaykhul-Islam ibnu Taymiyyah 
(kaawaan nawa siya ni Allah), "Ang (salitang) pagsamba ay salitang sumasaklaw sa bawat minamahal o kinalulugdan 
ni Allah, mula sa mga salita o gawain, lihim man o hayag." 

Napapaloob sa pagsamba ang lahat ng uri ng pagsunod at naglalaman ito ng ganap na pagmamahal, ganap na 
pagdadakila, ganap na pag-asa, pangamba, pagrespeto at pag-aalay. Sinabi ni Imam ibnul-Qayyim (kaawaan nawa siya 
ni Allah), "Ang pagpapa-alipin (at pagsamba lamang kay Allah) ay pinagsasama ang kaganapan ng pagmamahal, 
buong pagpapakumbaba, at lubos na pagtalima sa Kanyang mga pag-uutos para sa ikalulugod Niya. Magkagayon, 
ito ang (pinakamataas na) mithiin na wala nang mas tataas pa dito." 


Ang lahat ng ito ay kay Allah— Siyang kataas-taasan, at ang katibayan ay ang Kanyang sinabi, "At ang mga Masjid ay 
tanging kay Allah, kaya't huwag kayong manalangin sa iba bilang kahati ni Allah" Kaya't sinomang mag-ukol ng 
alinman dito sa iba liban kay Allah, siya ay Mushrik at Kaafir. 

Ang lahat ng mga uri ng pagsamba na ito ay kay Allah— Siyang kataas-taasan, at walang anuman sa mga ito 
ang magiging tama kung alang-alang sa iba maliban kay Allah. Ang katibayan ay ang Kanyang sinabi, "At ang mga 
Masjid, mga pook para sa pagdarasal o lugar para sa pagpapatirapa ay pagmamay-ari at tanging kay Allah, kaya't 
huwag kayong manalangin o magpapatirapa dito para sa iba, huwag kayong magtatambal ng anuman bilang kahati ni 
Allah sa kalupaan— kahit sino pa siya. Dahil ang buong kalupaan ay pagmamay-ari lamang ni Allah kaya't Siya lamang 
mag-isa ang sambahin ninyo dito. 

Kaya't sinomang mag-ukol ng alinman dito sa mga pagsamba na binanggit ng may-akda o iba pang (uri ng 
pagsamba) kahit pa ito ay maliit o magaan (para sa isang tao) at iniukol niya ito sa iba liban kay Allah, halimbawang 
nanalangin siya sa iba— tulad ng mga namatay, mga rebulto at mga puno— o di kaya'y umasa siya sa mga ito o natakot 
sa kanila. Humingi man siya sa kanila ng mga pangangailangan, o humiling upang maibsan ang kanyang mga paghihirap 
at iba pang gaya nito, siya ay Mushrik at Kaafir. Siya ay nakagawa ng Shirk at Kufr na nakapagpapalabas sa relihiyon, 
sinabi ni Shaykhul-Islam ibnu Taymiyyah (kaawaan nawa siya ni Allah), "Dahil ang lahat ng mga Muslim ay 
nagkakasundo ayon sa mga dapat na nalalaman sa pananampalatayang Islam, na ang isang alipin ay hindi 
maaaring sumamba, manalangin, magsumamo, o di-kaya'y magtiwala maliban kay Allah. At ang sinomang 

sumamba, nanalangin o nagsumamo sa (isang) anghel na malapit (kay Allah), o sa propetang isinugo, ay isa siyang 
Mushrik (nagtatambal kay Allah)." 

At ang pinagkaiba ng Shirk (pagtatambal kay Allah) at Kufr (kawalan ng pananampalataya): Ang Kufr ay mas 
malawak, ang bawat Mushrik (nagtatambal kay Allah) ay Kaafir (walang pananampalataya) subalit hindi ang 

kabaligtaran— hindi lahat ng Kaafir (walang pananampalataya) ay Mushrik (nagtatambal) . Kaya't sinomang ma tawaaf 
(halimbawa ng towoo/ang pag-ikot sa Ka'bah bilang pagsamba kay Allah) sa isang libingan o di kaya'y nanalangin sa iba 
liban pa kay Allah, siya ay Mushrik (mapagtambal kay Allah) at matatawag ding Kaafir (nawalan ng pananampalataya). 

Sa kabilang banda, ang sinomang nanlait/nangutya sa anumang bahagi ng pananampalatayang Islam, siya ay 
Kaafir (nawalan ng pananampalataya) nguni't hindi siya matatawag na Mushrik (nagtatambal kay Allah). Dahil wala 
siyang anumang itinambal kay Allah pero ang panlalait/pangungutya niya (sa anumang bahagi ng Islam) ay Kufr 
(kawalan ng pananampalataya). Gayunpaman, ang matatamasa ng Kaafir at Mushrik sa kabilang buhay ay magkatulad 
at pareho silang mananatili (magpakailanman) sa apoy ng Impyerno— magpakupkop tayo kay Allah! Sinabi Niya hinggil 
kaukulang parusa ng Kaafir, 

"Katotohanang isinumpa ni Allah ang mga Kaafireen (hindi sumasampalataya), at Kanyang inihanda sa 
kanila ang Naglalagablab na Apoy."(Surah al-Ahzaab 33:64) 

Sinabi naman Niya hinggil sa kung ano ang kahihinatnan ng Mushrik, 

"Katotohanan, ang sinomang nagtatambal kay Allah ay ipinagbawal ni Allah para sa kanya ang Paraiso at ang 
hantungan niya ay Impyerno. At walang makakatulong sa mga mapagmalabis." (Surah al-Maa'idah 5:72) 


Ang katibayan ay ang Kanyang sinabi "At sinoman ang manalangin (o sumamba) sa iba pang diyos maliban kay Allah, 
na wala naman siyang katibayan para dito, kung gayon, ang paghahatol sa kanya ay tanging sa kanyang Panginoon. 
Katotohan ang hindi magtatagumpay ang mga Kaafir (hindi sumasampalataya). 

Ang katibayan na ang sinomang mag-ukol para sa iba ng alinmang uri ng pagsamba ay Mushrik at Kaafir, ay ang 
Kanyang sinabi, "At sinoman ang manalangin o mag-ukol ng anumang uri ng pagsamba sa iba pang diyos maliban kay 
Allah, tulad ng mga namatay, mga rebulto, mga bato at iba pa. Na wala naman siyang malinaw na katibayanpara dito, 
wala siyang katuwiran o ebidensya para bigyang katuwiran ang pagtatambal niya kay Allah sa mga pagsamba na yaon. 
(Ang punto ay hindi nangangahulugan na kung mayroon silang ebidensya o sariling pangangatwiran ay magiging tama 
na ang kanilang ginagawa.) Ito ay pagpapaliwanag na walang sinoman ang may katuwiran na gumawa ng Shirk dahil ang 
ginagawa nilang mga pagsamba ay walang tamang katibayan, ito ay dulot lamang ng pagkaligaw at sariling pagnanasa. 
Hindi ito bunga ng patnubay o rebelasyon, kaya't sinomang gumawa nito ay pinangakuan ni Allah ng Kanyang Salita, 
kung gayon, ang paghahatol at pagpaparusa sa kanya ay tanging sa kanyang Panginoon sa Araw ng Muling- 
Pagkabuhay. Ito ay sa pamamagitan ng pananatili niya (magpakailanman) sa Apoy, katotohanang sinoman na 


ANG TATLONG PUNDASYON NG PANANAMPALATAYA 


MODULE 8 


Page 5 


magtambal kay Allah— ay hindi magtatagumpay dito sa mundo o sa kabilang-buhay ang mga Kaafir, silang mga 
lumabas sa pananampalatayang Islam. Sa talatang ito ay napakaliwanag na katibayan ang matatagpuan sa Kufr 
(kawalan ng pananampalataya) ng sinomang nanalangin sa iba kasama si Allah, mapa-anghel, propeta o libingan man 
ang kanyang pinananalanginan. 


MATAPOS ANG MODULE NA ITO, DAPAT AY MAKAKAYA NG MAG-AARAL 
NA I PALI WAN AG ANG MGA USAPIN GAYA NG MGA SUMUSUNOD: 

1. Ano ang pinagkaiba ng Shirk at Kufr? 

2. Magbigay ng mga pagsambang hindi hayag (mga gawaing nakakabit sa 
mga puso). 

3. Ano ang hantungan ng mga nagtambal kay Allah at hindi 
mananampalataya? Bigyang katuwiran. 

